Jigu ħabtiet u m' humiex daqshekk rari meta nhossni mifni , milwi u sa għonqi mgħarraq f' ilma mdardar bil- għawġ ħadrani li jġib miegħu il- maltemp . Tempesti qliel jistgħu ikunu spissi imma ma nafx hix xi ħaġa kerha jew ta' nifs 'il ġewwa meta nintebaħ li spiss ikunu piżijiet li meta tharsilhom minn banda oħra ma jkunu xejn għajr rix , ejja ngħidu ta' l- ajkli biex ma nghidx t' għasafar tal- bejt . Imma jkun xi jkun , meta tkun fih , dak is- saram tħossu jahfnek minn ghonqok u jobormok miegħu . Imbaghad tidhol is- saħħa tal- individwu , speċjalment dik tal- moħħ li tkun dik ix- xi ħaġa aktar li tgħinu jiggranfa , jżomm fil- wiċċ u anke jitla' jew inkella thallieh jinġarr mal- mewġ bla ħniena . U xi kruha ta' tendenzi haw f' dis- socjeta' li qed nieħdu n- nifs fiha meta tara bniedem imdendel , jitbandal 'l hawn u 'l hinn ma sms . Nistqarr li f' din il- logħba krudili elettronika , huwa wisq faċli li tinġarr mal- kurrent , tħalli messaġġ jisraqlek il- burdata minn taħt għajnejk fid- dawl tax- xemx , biex ma nghidx jisħaqlek id- dinjita' ta' raġel jew mara u jħallik titkaghbar taħt il- madmad tiegħu . Ir- rimedji minn dan kollu jgħallmu ħafna mill- ghagna interna ta' dak li jkun . Wara esperjenza qarsa hemm żewġ torog wieħed x' jista' jaqbad . . . ( Led Zeppelin għal darb ' oħra , ! ) . . . jew aktar tgerbib taħt irdumijiet ta' blat ippuntat jew it- tisħiħ tad- dirgħajn u l- għonq , il- qalb u l- moħħ . U meta minn ġo dad- dlam kollu , tinqala' mużika li bħal seħer izzarrat b' qilla s- sħab li jkun qed jgħatti x- xemx , tonsob il- griż sakemm terġa' tfigg dik is- sħana ħanina u timla l- moħħ b' ghagna bnina , hemmhekk tkun ir- rebħa li l- ġewwieni għadu ħaj . U la qegħdin fil- borma , jien insostni li biex wieħed japprezza u jidħol b' ruħu f' silta melankonika jrid ikun fil- burdata l- aktar ferrieħa ta' ħajtu . Jekk le , bħal dawk il- kurrenti kiefra taħt l- ilma , tkaxkru u tkarkru magħha fl- abbissi li jkun ħoloq l- awtur . U jekk niġu f' dan . . . Hemm fil- għoli fuq zokk ta' siġra xwejħa Il- weraq jilqghali wicci miz- żiffa sbejha Dehrli li sibt it- tweġiba għal dit- tahbila Harbtitli moħħi dil- kobba mħabbla u twila . Minn haw fuq bej art u sema Jitkemmex il- moħħ u mill- għajn xi demgħa Nixxennaq issa għas- saħħa u mhux id- dawl Biex ix- xitan tad- djghufija jħallini , ja mingħul ! U 'il fej tkun sejra dik iċ- caqliqa Fuq il- wiċċ iżraq fiddien . . . Donna tajra kbira ma tghajja qatt Is- sħab jiżloq nebbiexi ħelu ħelu b' dellu jiċċarċar mal- ilma dejjem għaddej , jisraq it- tghammixa għal mument li jiġi u jmur . Anke l- virdun imsakkar f' dik il- ħolqa ma jistax iżomm fommu mitbuq , Sakemm għajnejh jibqgħu miftuħa . . . Ghax hawn . . . aħna biss Tghid dawn kienu l- istess kuluri li ddew f' għajnejn ix- xjuħ tagħna ? Ghal mument , imqar wieħed biss , nazzarda ngħid Ija . Hsejjes Muzikali